|  |  |  |  |
| --- | --- | --- | --- |
| Tildeling av hedersbevisninger | | | Retningslinje |
| Versjon: 1.0 | Endret dato:  01.07.2017 | Dokumentansvarlig Samfunnskomiteen | Godkjent av:  Klubbens styre |

[1. Tildeling av hedersbevisninger 1](#_Toc464245520)

[1.1. Paul Harris Fellow Recognition (PHF) 1](#_Toc464245521)

[1.2. Hedersprisen 1](#_Toc464245522)

[2. Forslag på kandidater 2](#_Toc464245523)

[3. Behandling og godkjenning av kandidater 2](#_Toc464245524)

[4. Utdeling av hedersbevisninger 2](#_Toc464245525)

[4.1. PHF 2](#_Toc464245526)

[4.2. Hedersprisen 2](#_Toc464245527)

[5. Publisering 2](#_Toc464245528)

# Tildeling av hedersbevisninger

Det kan årlig nomineres egnede kandidater til følgende to hedersbevisninger.

# Paul Harris Fellow Recognition (PHF)

Denne hedersbevisningen tildeles fortrinnsvis en Rotaryaner for sitt virke i Rotary, eller for sitt samfunnsgagnlige arbeid.

PHF hedersbevisning består av et sertifikat, en medalje og en jakkeknapp.

En tildeling sikrer en viss økonomisk støtte til Rotarys internasjonale arbeid.

# Hedersprisen

Denne hedersbevisningen kan tildeles både enkeltpersoner og organisasjoner/lag for sitt samfunnsgagnlige arbeid og engasjement i lokalsamfunnet.

Hedersprisen består av et diplom i glass og ramme med motiver/symboler fra Hole/Ringerike, unikt for den enkelte tildeling. Diplomet skal godkjennes av styret.

Hedersprisen kan følges av en pengesum som fastlegges av styret.

# Forslag på kandidater

Forslag på kandidater til begge hedersbevisningene kan sendes inn av alle medlemmer av Hønefoss-Ringerike Rotaryklubb.

* Hedersprisen, innen 1. oktober hvert år
* PHF, innen 1. februar hvert år

Forslagene skal være skriftlig begrunnet og skal sendes til leder av Samfunnskomiteen.

For PHF må innstilling og godkjenning til enhver tid skje i tråd med Rotary Internationals bestemmelser.

# Behandling og godkjenning av kandidater

Samfunnskomiteen foretar en vurdering av kandidaten (-e) og fremmer en innstilling til behandling av klubbens styre:

Samfunnskomiteen fremmer forslag på aktuelle kandidater til styret

* Hedersprisen, innen 1. november i det aktuelle rotaryåret.
* PHF, innen 1. april i det aktuelle rotaryåret.

Styret fatter vedtak om hvem prisene skal gis til. Ved positiv innstilling i styret går oppdraget tilbake til samfunnskomiteen. For PHF sender de en begrunnet søknad til Rotary International.

Det må presiseres at vurdering og innstilling skal være konfidensiell inntil tildelingen skjer. Dersom innstilling ikke tas til følge skal den fortsatt holdes konfidensiell.

# Utdeling av hedersbevisninger

# PHF

Denne hedersbevisningen skal deles ut ved en høytidelig anledning, normalt i forbindelse med presidentskiftet, men den kan deles ut ved et annet av klubbens høytidelige sosiale arrangementer.

# Hedersprisen

Prisoverrekkelse, som skal skje på et ordinært medlemsmøte i januar/februar i det aktuelle rotaryåret, avtales med prisvinneren umiddelbart etter at styret har tatt sin beslutning.

# Publisering

Kommunikasjonstjenesten dokumenterer tildelingene og utarbeider en artikkel som sendes lokalavisen. Lokalpressen kan inviteres til å delta ved overraskelse av Hedersprisen.